الليدى باج (نطق: /ˈleːdi ˈbɑg/; انجليزى: ladybug; الاسم العلمى: coccinellidae) هى حشرات من عيلة الخنافس, صغيره, من 1 ميللى متر لـ 10 ميللى متر (0.04 لـ 0.4 انش), و عادة بيبقى لونهم اصفر, برتقانى, او احمر فاقع مع بقع سودا على جناحاتهم, مع رجلين سودا, راس و اريال. عدد كبير من فصايل الكوكسينيليدات غالباً, او كلهم, بيبقو سود, رمادى او بنّى و ممكن يبقو صعبين اوى لعلما الحشرات انهم يتعرّفو على انهم من الكوكسينيليدات. فيه كتير من الخنافس الصغيره بتتلخبط بسهوله على انها من الكوكسينيليدات. الكوكسينيليدات موجودين فى العالم, بأكتر من 5,000 فصيله موصوفه, أكتر من 450 مكانهم الأصلى فى امريكا الشماليه لوحديها. فصايل قليله بيعتبرو مضرّين فى امريكان الشماليه و اوروپا, بس هما عامة بيعتبرو حشرات مفيده عشان فصايل كتيره بتتغذّا على قمل النبات (انجليزى: aphid) او فصايل حشرات الكوكويديا coccoidea, اللى بيبقو متطفّلين على النبات فى الجناين, الغيطان, البساتين و الاماكن اللى زى كده. Harmonia axyridis (او الليدى باج الأسياويه) اتجابت لأمريكا الشماليه من اسيا سنة 1988 عشان مكافحة قمل النبات بس دلوقتى هى أكتر فصيله شايعه لانها دلوقتى بتنافس فصايل تانيه كتيره اصليه.